Connecticut

Connecticut er en delstat i USA. Ordet er avledet fra et algonkinsk ord som beskriver en tidevannselv og uttales konnettikutt. Staten har høyest inntekt per innbygger, Human Development Index (0.962) og median husholdningsinntekt i hele USA. Connecticut er et viktig senter for finans, forsikring og høyere utdanning. Yale University, et av verdens mest prestisjefylte universiteter, ligger i New Haven, Connecticut.

Geografi 
Connecticut grenser i sør til Long Island-sundet, i vest til New York, i nord til Massachusetts og i øst til Rhode Island. Delstatens hovedstad er Hartford, og andre store byer er New Haven, New London, Norwich, Stamford, Waterbury, Danbury og Bridgeport.

Historie 
Navnet «Connecticut» kommer fra et algonkinsk indiansk ord som betyr «stedet ved den lange elven» eller «ved den lange tidevannsbølge-elven». Connecticut er en av de opprinnelige tretten koloniene. De første europeerne som slo seg permanent ned i Connecticut var engelske puritanere fra Massachusetts i 1623. Deres første konstitusjon, de «fundamentale ordrene», ble adoptert 14. januar 1639 mens dagens konstitusjon, den tredje for Connecticut, ble innført i 1965. Den tradisjonelle forkortelsen for statens navn er «Conn». På grunn av en svindel i kolonitiden hvor fersken-steiner ble utgitt for å være muskat-nøtter, blir Connecticut kalt «the nutmeg state» (muskatstaten) og en innbygger fra Connecticut blir gjerne kalt en «nutmegger». 

De vestlige grensene til Connecticut har blitt dramatisk endret i tidens løp. Ifølge en avtale fra 1650 med nederlenderne, gikk den vestlige grensen nord fra den vestlige siden av Greenwich Bay «så sant denne linjen ikke kommer innenfor 16 km fra Hudson-elven». På den annen side gav Connecticuts opprinnelige kontrakt fra 1662 tilgang til alt land til det «sørlige hav», dvs. Stillehavet. Enighet med New York, en krig med Pennsylvania, kongressjonell intervensjon og salget av det vestlige området brakte staten til dagens grenser.

Religion 
En undersøkelse fra 2001 av Connecticut-borgeres religiøse selvidentifikasjon gav den følgende fordeling:

Katolikker – 32%
Baptister – 10%
Episkopale – 6%
Metodister – 4%
Lutheranere – 4%
Kongregasjonalister/United Church of Christ – 2%
Presbyterianere – 1%
Pinsevenner – 1%
Andre protestanter eller generelt protestantiske – 4%
Mormoner – 2%
Church of Christ – 2%
Assembly of God – 1%
Ikke-konfesjonelle – 1%
Andre kristne – 7%
Jøder – 1%
Muslimer – 1%
Andre religioner – 4%
Ikke-religiøse – 12%
Intet svar – 6%

Den betydelige jødiske befolkningen i staten er konsentrert i byer langs kysten mellom Greenwich og New Haven-området,  og dessuten i Hartford-området, særlig i forstaden West Hartford. Pågående innvandring bringer i noen grad andre religioner inn i staten.

Økonomi
Tjenestesektoren er den klart viktigste i Connecticut, og inntekten per innbygger er den høyeste i hele USA, med unntak av hovedstadsdistriktet Washington, DC. Det produseres fly- og romfartsutstyr, presisjonsinstrumenter, og halvfabrikata av mange slag.

 Kilde: The World Almanac 2008, side 45 og 555-587.

Kjente personer
 George W. Bush
 Samuel Colt
 Katharine Hepburn
 Robert Mitchum
 Ralph Nader
 Wallace Stevens
 Mark Twain
 Michael Bolton
 The Carpenters
 John Mayer
 Seth MacFarlane

Referanser

Eksterne lenker 
 

 
Stater og territorier etablert i 1788